Diari Oficial de la Generalitat Valenciana


Sumari del DOGV 1793, del 29-05-1992 (1992/824990)

CIRCULAR de 18 de maig de 1992, de la Conselleria del Medi Ambient, sobre incendis forestals per a la campanya 1S92-93.
-----------------------------------------------------------------------------------------------------------------------

### Dades del document

Número de DOGV
:   1793

Data del DOGV
:   29-05-1992

Secció del DOGV
:   ALTRES DISPOSICIONS

Número del document
:   1992/824990


Data del document
:   18-05-1992

Organisme emissor
:   Conselleria de Medi Ambient

Tipus de document
:   Anunci

Circular de 18 de maig de 1992, de la Conselleria del Medi Ambient, sobre incendis forestals per a la campanya 1992-93.  
D'acord amb el que es disposa a la Llei 81/1968, de 5 de desembre, i al reglament que té, de 23 de desembre de 1972, sobre Incendis Forestals, i també al Reial Decret 1777/1979, de 22 de juny, pel qual es declara «Zona de perill d'incendis» determinats municipis de la Comunitat Valenciana, i amb la finalitat de prevenir i extingir més eficaçment els incendis forestals, dispose:  
A) Mesures preventives de caràcter extraordinari de l'1 de juny al 30 de setembre.  
Sobre la superfície ocupada per les muntanyes i en una faixa de 400 metres al seu voltant, llevat que en aquesta faixa hi haja un obstacle que impedesca el progrés del foc cap a la muntanya, es prohibeix:  
1. Encendre foc amb qualsevol finalitat fora de les instal·lacions preparades a l'efecte.  
2. Tirar llumins i burilles enceses.  
3. L'ús de cartutxos de caça que tinguen tacs de paper.  
4. Les estades i acampades a zones no condicionades per a l?ús.  
Es prohibeix sense l'autorització corresponent:  
5. La crema de deixalles agrícoles, forestals o fems.  
6. L'emmagatzematge, el transport o la utilització de matèries inflamables o explosives.  
7. La instal·lació d'abocadors de fem temporals o definitius.  
8. Les operacions de carboneig de llenya i destil·lació de plantes aromàtiques.  
9. El llançament de coets, globus o artefactes de qualsevol classe que continguen foc.  
10. La utilització de grups electrògens, motors, equips elèctrics o d'explosió, aparells de soldadura, etc.  
11. L'acumulació i emmagatzematge de fusta, llenya, residus i qualsevol altre combustible que constituesca perill d'incendi.  
12. El trànsit per zones declarades d'Alt perill d'incendis» per l'administració.  
B) Mesures preventives de caràcter ordinari (de l'1 d'octubre al 30 de maig).  
Sobre la superfície ocupada per les muntanyes i en una faixa de 100 metres al seu voltant, llevat que, en aquesta faixa hi haja un obstacle que impedesca el progrés del foc cap a la muntanya, es prohibeix:  
1. Encendre foc amb qualsevol finalitat fora de les instal·lacions preparades a l'efecte.  
2. Tirar llumins i burilles enceses.  
3. L'ús de cartutxos de caça que tinguen tacs de paper. Es prohibeix sense l'autorització corresponent:  
4. Les estades i acampades a zones no- condicionades per a l?ús.  
5. La crema de deixalles agrícoles, forestals o fems.  
6. L'emmagatzematge, el transport o la utilització de matèries inflamables o explosives.  
7. La instal·lació d'abocadors de fem temporals o definitius.  
8. Les operacions de carboneig de llenya i destil·lació de plantes aromàtiques.  
9. El llançament de coets, globus o artefactes de qualsevol classe que continguen foc.  
10. La utilització de grups electrògens, motors, èquips elèctrics o d'explosió, aparells de soldadura, etc.  
11. L'acumulació i emmagatzematge de fusta, llenya, residus i qualsevol altre combustible que constituesca risc d'incendis.  
Avisos en cas d'incendi. Qualsevol persona que advertesca l'existència o la iniciació d'un incendi forestal intentarà l'extinció amb la màxima urgència, si així ho permet la distància i la intensitat del foc. Altrament, haurà de donar compte del fet telefonant al 085 o, també, pel mitjà més ràpid possible a l'alcalde o a l'agent de l'autoritat que hi haja més a prop.  
Sancions. Les infraccions a les normes i prohibicions contingudes en aquesta circular, se sancionaran d'acord amb el que estableixen la Llei i el Reglament d'Incendis Forestals.  
Autoritzacions. Les operacions o accions que necessiten d'autorització prèvia se sol·licitaran a les direccions territorials de la Conselleria del Medi Ambient, les quals podran delegar els ajuntaments i els agents forestals per a aquelles operacions o accions que es consideren d'urgent necessitat de realització.  
Coordinació per a l?extinció d'incendis. En qualsevol cas es tindrà en compte la normativa general vigent i especialment la del Pla de Coordinació en la Lluita contra els Incendis Forestals a la Comunitat Valenciana (INFOVA), aprovat pel Decret número 92/1086, de 8 de juliol, del Consell de la Generalitat, en tot allò referent a la coordinació de les actuacions entre els organismes que s'ocupen de la prevenció i extinció d'incendis forestals.  
València, 18 de maig de 1992. - El Conseller del Medi Ambient: Antoni Escarré i Esteve.